La Facultat de Magisteri canvia la seua denominació a Facultat de Formació del Professorat

## La Facultat de Magisteri canvia la seua denominació a Facultat de Formació del Professorat

Edifici de la Facultat de Magisteri

El canvi obeeix a un acord de la facultat de 2023 i s’ajusta millor a la totalitat de l’oferta formativa que s’ofereix en aquest centre universitari. El canvi ha sigut aprovat pel Consell de la Generalitat i publicat hui en el Diari Oficial de la Generalitat Valenciana.

El Consell de la Generalitat ha aprovat el Decret pel qual es modifica la denominació de la Facultat de Magisteri per la de Facultat de Formació del Professorat de la Universitat de València. Aquest canvi respon a una petició de la institució acadèmica per considerar que la nova denominació és més àmplia i s’ajusta millor a la totalitat de l’oferta formativa que s’ofereix en aquest centre universitari.

La facultat imparteix les titulacions de Grau de Mestre en Educació Infantil i Grau de Mestre en Educació Primària però a més habilita el professorat que vol impartir diferents disciplines en l’educació immediatament superior a l’esmentada amb el Màster Universitari en Professorat d’Educació Secundària. De fet, l’adscripció d’aquest màster a la centre és una de les raons que, segons apunta la facultat, fa necessari “un nom més inclusiu que el de Magisteri, que sols s’aplica al professorat d’Educació Infantil i Primària. El professorat d’Educació Secundària i Batxillerat, que ha de completar la seua formació disciplinar de grau amb l’esmentat màster, difícilment s’identifica amb aquesta denominació, ja que, tradicionalment, ha estat associada als docents de les etapes educatives prèvies”. Així, expliquen, la denominació Formació del professorat seria més inclusiva i tindria en compte els i les docents de tots els nivells del sistema educatiu.

La facultat també imparteix el Màster Universitari en Investigació en Didàctiques Específiques. I una altra de les raons del canvi de denominació se centra en què actualment són nombrosos els grups i els projectes d’investigació dels quatre departaments de didàctica específica del centre directament vinculats amb la formació del professorat tal com evidencien els seus noms així com les seues principals línies d’investigació.

A més, la de València és l’única facultat pública amb el nom de Magisteri en tota Espanya. Els noms habituals són Facultat d’Educació o Facultat de Formació del Professorat. I des de la Universitat de València s’apunta que aquest últim nom dona visibilitat a tots els estudis a càrrec del centre i amb el qual l’estudiantat, el professorat i la seua investigació poden sentir-se més identificats.

El canvi de denominació, a més, obeeix a un acord del centre del 31 de març del 2023 en què la Junta de Facultat va aprovar el canvi de denominació, un nom que ja ve reflectit en la versió en anglés de la web en la Universitat de València ja que la  denominació Magisteri té una difícil traducció en la que és la llengua internacional de comunicació científica, i, igualment, per tal que el nom siga comprensible en altres països, així apareix en els convenis, intercanvis, redacció d’articles, participació en projectes internacionals, cal indicar Faculty of Teacher Training com a lloc d’adscripció, terme que fa referència, una vegada més, a la formació de professorat.

La Facultat de Magisteri de la Universitat de València manté aquesta denominació des de 2011, per les modificacions establides per la LOMLOU i la desaparició de les Escoles Universitàries. El centre està ubicat des de 2010 en el Campus dels Tarongers de la Universitat de València.

Arxivat en:
Facultat de Formació del Professorat
, Institucional

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar